Jaque Fourie

Jaque Fourie (gebore in Carletonville, 4 Maart 1983) is 'n Suid-Afrikaanse rugbyspeler wat vir die Springbokke, Stormers, die Leeus (Super 14) en die Goue Leeus (Curriebeker) gespeel het. Fourie was deel van Suid-Afrika se Rugbywêreldbeker 2003-span en ook van die span wat die Rugbywêreldbeker in 2007 gewen het. Daarna het hy ook tydens die Rugbywêreldbeker 2011 uitgedraf. Op professionele vlak het hy vir die Kobelco Steelers in die Japannese Top League gespeel. Op 27 November 2014 het hy sy uittrede uit internasionale rugby aangekondig.

 Loopbaan 
duimnael|links|Jaque Fourie (middel) in die Rugbywêreldbeker 2007-wedstryd teen Fidji
Fourie het sy internasionale debuut op 11 Oktober tydens die Rugbywêreldbeker 2003 as senter vir die Springbokke teen Uruguay op Subiaco Ovaal in Perth gemaak en 'n drie tydens sy debuut gedruk. Hy het tydens die groepfase ook teen Georgië gespeel en nog 'n drie gedruk. Hy was 'n reserwe vir daaropvolgende wêreldbekerwedstryde teen Samoa en Nieu-Seeland.

Hy het volgende in Junie 2004 vir die Springbokke op linkervleuel gespeel teen Ierland wat Suid-Afrika met 26–17 gewen het. Hy het daardie jaar nog drie keer vir die Springbokke uitgedraf: in November teen Engeland op Twickenham en Skotland op Murrayfield, asook in 'n wedstryd teen Argentinië op die Estadio José Amalfitani in Buenos Aires.

Die volgende jaar het hy in die IRB Rugby Hulpwedstryd gespeel en was in Junie 'n reserwespeler vir die Springbokke teen Uruguay en Frankryk, voordat hy in die Springbokspan vir die 2005-Drienasiesreeks ingesluit is. Hy het in daardie November in nog drie toetswedstryde gespeel. In 2006 het hy vir die Springbokke tydens die midjaarrugbytoetsreeks gespeel en daarna het hy die eerste keuse buitesenter in die span geword, gewoonlik saam met Jean de Villiers as binnesenter.

Op 20 Oktober 2007 het hy 'n Rugbywêreldbekerwennersmedalje ingepalm toe Suid-Afrika Engeland met 15–6 in die Rugbywêreldbeker 2007-eindstryd in Parys geklop het.

Nadat hy 'n groot deel van 2008 en die 2009-reeks teen die Britse en Ierse Leeus van die bank af gespeel het, was hy terug in die beginspan vir die 2009-Drienasiesreeks-veldtog wat Suid-Afrika beklink het. Op 5 September 2009 het hy in sy 50ste toetswedstryd vir Suid-Afrika gespeel in 'n 6–21-nederlaag teen Australië in Brisbane.

In Maart 2010 is 'n drie wat Fourie gedruk het aangewys as die Internasionale Rugbyspelersvereniging se Drie van die Jaar 2009. Die drie, wat in die 74ste minuut van die tweede toets teen die Britse en Ierse Leeus in Pretoria in Junie gedruk is, het aan die Springbokke 'n dramatiese reeksoorwinning besorg. 

In Maart 2017 is Fourie aangewys as deel van 'n nuwe Western Force-span wat herbenoem is om in die nuwe Wêreldreeks Rugby te speel in die aanloop tot die Nasionale Rugbykampioenskap. 

 Internasionale drieë 
 Drie  Opponent  Stad  Stadion  Toernooi  Datum  Uitslag 1    Perth, Australië  Subiaco Ovaal  Rugbywêreldbeker  11 Oktober 2003  Gewen 2    Sydney, Australië  Sydney Voetbalstadion  Rugbywêreldbeker  24 Oktober 2003  Gewen 3    Brisbane, Australië  Langpark  Rugbywêreldbeker  1 November 2003  Gewen 4    Kaapstad, Suid-Afrika  Nuweland  Toetswedstryd  19 Junie 2004  Gewen 5    Edinburg, Skotland  Murrayfield  Toetswedstryd  27 November 2004  Gewen 6    Oos-Londen, Suid-Afrika  Buffalo City-stadion  Toetswedstryd  11 Junie 2005  Gewen 7    Johannesburg, Suid-Afrika  Ellispark  Mandela Uitdaagplaat  23 Julie 2005  Gewen 8    Dunedin, Nieu-Seeland  Carisbrook  Drienasiesreeks  27 Augustus 2005  Verloor 9    Buenos Aires, Argentinië  José Amalfitani-stadion  Test Match  5 November 2005  Gewen 10    Parys, Frankryk  Stade de France  Toetswedstryd  26 November 2005  Verloor 11    Sydney, Australië  Stadium Australia  Drienasiesreeks  5 Augustus 2006  Verloor 12    Pretoria, Suid-Afrika  Loftus Versfeld  Drienasiesreeks  26 Augustus 2006  Verloor 13    Pretoria, Suid-Afrika  Loftus Versfeld  Drienasiesreeks  26 Augustus 2006  Verloor 14    Kaapstad, Suid-Afrika  Nuweland  Drienasiesreeks  16 Junie 2007  Gewen 15    Kaapstad, Suid-Afrika  Nuweland  Toetswedstryd  15 Augustus 2007  Gewen 16    Edinburg, Skotland  Murrayfield  Toetswedstryd  25 Augustus 2007  Gewen 17    Parys, Frankryk  Parc des Princes  Rugbywêreldbeker  9 September 2007  Gewen 18    Montpellier, Frankryk  Stade de la Mosson  Rugbywêreldbeker  30 September 2007  Gewen 19    Montpellier, Frankryk  Stade de la Mosson  Rugbywêreldbeker  30 September 2007  Gewen 20    Marseille, Frankryk  Stade Vélodrome  Rugbywêreldbeker  7 Oktober 2007  Gewen 21    Cardiff, Wallis  Millennium  Toetswedstryd  24 November 2007  Gewen 22    Cardiff, Wallis  Millennium  Toetswedstryd  24 November 2007  Gewen 23    Edinburg, Skotland  Murrayfield  Toetswedstryd  15 November 2008  Gewen 24    Londen, Engeland  Twickenham  Toetswedstryd  22 November 2008  Gewen 25   Pretoria, Suid-Afrika  Loftus Versfeld  Britse en Ierse Leeus-toer  27 Junie 2009  Gewen 26    Bloemfontein, Suid-Afrika  Vrystaatstadion  Drienasiesreeks  25 Julie 2009  Gewen 27    Perth, Australië  Subiaco Ovaal  Drienasiesreeks  29 Augustus 2009  Gewen 28    Udine, Italië  Stadio Friuli  Toetswedstryd  21 November 2009  Gewen 29    Brisbane, Australië  Langpark  Drienasiesreeks  24 Julie 2010  Verloor 30    Bloemfontein, Suid-Afrika  Vrystaatstadion  Drienasiesreeks  4 September 2010  Verloor 31    Wellington, Nieu-Seeland  Westpacstadion  Rugbywêreldbeker  17 September 2011  Gewen 32    North Shore City, Nieu-Seeland  North Harbour-stadion  Rugbywêreldbeker  22 September 2011  Gewen

 Verwysings 

 Eksterne skakels 




Kategorie:Springbokrugbyspelers
Kategorie:Suid-Afrikaanse rugbyspelers
Kategorie:Cats rugbyspelers
Kategorie:Lions rugbyspelers
Kategorie:Stormers rugbyspelers
Kategorie:Geboortes in 1983
Kategorie:Lewende mense
Kategorie:Afrikaners